Document ID: 31985R0886

*****
ΚΑΝΟΝΙΣΜΟΣ (ΕΟΚ) αριθ. 886/85 ΤΗΣ ΕΠΙΤΡΟΠΗΣ
της 2ας Απριλίου 1985
για την τροποποίηση του κανονισμού (ΕΟΚ) αριθ. 410/76 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονιμό (ΕΟΚ) αριθ. 1461/82 (2), και ιδίως το άρθρο 3 παράγραφος 3 πρώτο εδάφιο και το άρθρο 7 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1726/70 της Επιτροπής της 25ης Αυγούστου 1970 περί των λεπτομερειών χορηγήσεως πριμοδοτήσεων στον καπνό σε φύλλα (3), όπως τροποποιήθηκε τελευταία από τον κανονισμό (ΕΟΚ) αριθ. 884/85 (4), προβλέπει καθεστώς ελέγχου στο στάδιο της εμπορικής μεταποίησης της συσκευασίας του καπνού · ότι ο έλεγχος αυτός σκοπεύει, κυρίως, στη διασφάλιση της αντιστοιχίας των ποσοτήτων καπνού που τίθενται υπό έλεγχο με αυτές που εξέρχονται από τον έλεγχο, λαμβανομένων υπόψη των μεγίστων απωλειών βάρους που είναι επιτρεπτές για κάθε ποικιλία κατά τη διάρκεια των εργασιών εμπορικής μεταποίησης και συσκευασίας του καπνού·
ότι ο κανονισμός (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συκευασίας του καπνού (5), όπως τροποποιήθηκε τελευταία από τον κανονισμό (ΕΟΚ) αριθ. 2165/83 (6), αύξησε τα ανώτατα όρια απωλειών βάρους κατά τέσσερις μονάδες για τις ποικιλίες καπνού που έχουν υποστεί τίναγμα, ώστε να ληφθούν υπόψη οι συμπληρωματικές απώλειες που προκαλούνται από τη διαδικασία αυτή μεταποίησης και συσκευασίας · ότι, λαμβανομένων υπόψη των συγχρόνων εμπορικών πρακτικών και της μικρής αξίας των υποπροϊόντων που προέρχονται από το τίναγμα και συνίστανται σε πλευρές και νευρώσεις, ενδείκνυται, σε περίπτωση τινάγματος, να λαμβάνονται υπόψη μόνο τα τεμάχια του παρεγχύματος τα οποία έχουν ελάχιστη διαμετρο 0,5 εκατοστών, για την πραγματοποίηση των εξακριβώσεων της αντιστοιχίας τους με τις αντίστοιχες ποσότητες καπνού σε φύλλα που έχουν τεθεί υπό έλεγχο·
ότι προκύπτει, βάσει των τεχνικών δεδομένων, ότι το παρέγχυμα αντιπροσωπεύει γενικά το 72 % του βάρους του συσκευασμένου φύλλου καπνού· ότι το υπόλοιπο συντίθεται κατά 21 % από πλευρές, 3 % από νευρώσεις και 4 % από συμπληρωματικές απώλειες βάρους που γίνονται δεκτές για το τίναγμα·
ότι, για να πραγματοποιηθεί ο έλεγχος της αντιστοιχίας των ποσοτήτων του καπνού που έχουν τεθεί υπό έλεγχο με αυτές που εξέρχονται από τον έλεγχο αυτό αποκλειστικά υπό μορφή τεμαχίων παρεγχύματος ελαχίστης διαμέτρου 0,5 εκατοστών, πρέπει να διαιρεθεί γενικά το βάρος που λαμβάνεται από την εφαρμογή των μεγίστων απωλειών βάρους με 1,389, συντελεστή που αντιστοιχεί στα συστατικά του συσκευασμένου καπνού, άλλα από το παρέγχυμα· ότι πρέπει, ως εκ τούτου, να τροποποιηθεί το παράρτημα του κανονισμού (ΕΟΚ) αριθ. 410/76·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παραπομπή (1) στο παράρτημα του κανονισμού (ΕΟΚ) αριθ. 410/76 αντικαθίσταται από το ακόλουθο κείμενο:
«(1) Για τον καπνό που προέρχεται από τη συγκομιδή 1985, καθώς και για τις επόμενες συγκομιδές, το καθαρό βάρος που προκύπτει από την εφαρμογή των ποσοστών αυτών διαιρείται με 1,389 για να προβούμε στην εξακρίβωση του βάρους του καπνού που τέθηκε υπό έλεγχο, και μόνο των παρεγχυμάτων, ελαχίστης διαμέτρου 0,5 εκατοστών, που προέρχονται από το τίναγμα».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Απριλίου 1985.

Labels: 7
3
17